Михаил Лермонтов
Просяк

Превод от руски: Йордан Ковачев, —

chitanka.info

Пред портите на божи храм

страхливо просяк се обажда,

стои той блед, измъчен там

от глад, страдания и жажда.

В очите му гори печал,

за късче хляб шептят устата,

но някой иде и без жал

му дава камък във ръката.

Тъй пращах ти за обич зов

със сълзи и тъга голяма;

така на моята любов

и ти отвърна със измама!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.